તમિમ ૫ રન બનાવીને મુજીબની બોલિંગમાં રસૌલીને કેચ આપી બેઠો હતો. ત્યારબાદ દાસ ૧૨ રને અને સૌમ્ય સરકાર ૧૫ રને રનઆઉટ થયા હતા. આ બન્ને ખેલાડીઓની વિકેટ ગેમ ચેન્જર સાબિત થઈ હતી. જ્યારે ત્યારબાદ બાંગ્લાદેશ તરફથી વિકેટકિપર મુશીફીકર રહીમ અને મહેમુદુલ્લાહે લડાયક ઈનિંગ રમી હતી. જોકે તેમ છતાં તેઓ ટીમને જીત અપાવવામાં નિષ્ફળ રહ્યા. મુશીફીકરે ૪૬ અને મહેમદુલ્લાહે ૪૫ રનની ઈનિંગ રમી હતી. જ્યારે અફઘાનિસ્તાન તરફથી મુજીબ, કરીમ જનાત અને રાશિદ ખાને ૧-૧ વિકેટ લીધી હતી. સીરીઝમાં શ્રેષ્ઠ પ્રદર્શન કરનાર રાશિદ ખાન મેન ઓફ ધ સીરીઝ જાહેર કરાયો હતો.